में कलम रोकियै सिर चुकदा ते ओदे अल्ल दिक्खियै मुस्करांदे होई उस्सी बेहियै गल्ल करने ताईं गलांदा। ऊंयां बी ‘एह्‌कड़े’ रूपै च उसलै ओदे मूंह् लग्गने दी मजाल कोदी ही। ओह् अश्कै चन्हांऽ च आए दे हाड़ै आला लेखा, कुसै बी आड़ी-बन्ने, पुलै-शुलै गी त्रोड़ी-रोढ़ी लेई जंदा होंदा हा। फ़िजा च ओदी अवाजै दी बस गूंज गै लैह्‌रादीं रेही जंदी ही ते सुन्ने आले दूरा गै सेही करी लैंदे जे ओह् ‘मेले रा जानूं’ इसलै कुत्थें ऐं ?